《南湖春泛有客自北至说友人岑元…叙相思之志以寄焉》
唐代·皎然

故人隔楚水，日夕望芳洲。春草思眇眇，征云暮悠悠。

心期无形影，迹旷成阻修。有客江上至，知君佐雄州。

铿锵佩苍玉，躞蹀驱绛驺。伊昔中峰心，从来非此流。

资予长生诀，希彼高山俦。此情今如何，宿昔师吾谋。

别年谒禅老，更添石室筹。深见人间世，飘如水上沤。

蝉号齐王邸，月苦隋帝楼。声华尽冥寞，麋鹿徒呦呦。

我有一字教，坐然遗此忧。何烦脱珪组，不用辞王侯。

只在名位中，空门兼可游。

作者简介：僧皎然（730-799），俗姓谢，字清昼，湖州（浙江吴兴）人，是中国山水诗创始人谢灵运的十世孙，唐代著名诗人、茶僧，吴兴杼山妙喜寺主持，在文学、佛学、茶学等方面颇有造诣。与颜真卿、灵澈、陆羽等和诗，现存皎然470首诗。多为送别酬答之作。情调闲适，语言简淡。皎然的诗歌理论著作《诗式》。